GiliGold/VAD_KnessetCorpus huggingface dataset:
ניר אורבך:
המלצת הלשכה המשפטית היא ועדת חוקה, חוק ומשפט.
ניר אורבך:
נשמעו הצעות במליאה להעביר את הצעת החוק גם לוועדה לקידום מעמד האישה או לוועדה לענייני ביקורת המדינה.
ניר אורבך:
ההמלצה היא להעביר לוועדת חוקה, חוק ומשפט.
ניר אורבך:
מי בעד להעביר לוועדת חוקה, חוק ומשפט?
ניר אורבך:
בעד העברת הדיון בהצעת החוק לוועדת החוקה, חוק ומשפט – פה אחד
ניר אורבך:
חבר הכנסת קריב, תודה רבה שכיבדת אותנו בנוכחותך.
ניר אורבך:
אנחנו חוזרים כעת לסעיף ג': הקמת ועדה משותפת לוועדת החוץ והביטחון וועדת העבודה והרווחה, לפי חוק שירות הקבע בצבא הגנה לישראל (גמלאות).
ניר אורבך:
אני אקריא כעת את ההצעה להצבעה, כולל האיוש: בהתאם לסעיף 10(א)(5)(ג) לחוק שירות הקבע בצבא הגנה לישראל (גמלאות), מוצע להקים ועדה משותפת של ועדת החוץ והביטחון וועדת העבודה והרווחה שתעסוק בגיל המזכה נגדים בקצבת פרישה.
ניר אורבך:
הוועדה המשותפת תהיה בת עשרה חברים, חמישה מכל ועדה, לפי ההרכב הבא – מטעם ועדת החוץ והביטחון יכהנו חברי הכנסת: רם בן ברק, שיכהן כיושב-ראש הוועדה, נציג סיעת הליכוד, חברת הכנסת נירה שפק, חבר הכנסת איתן גינזבורג וחבר הכנסת מאיר פרוש.
ניר אורבך:
מטעם ועדת העבודה והרווחה יכהנו חברי הכנסת: נציג סיעת ש"ס, חברת הכנסת אפרת רייטן מרום, חברת הכנסת אלינה ברדץ' יאלוב, חבר הכנסת יצחק פינדרוס וחברת הכנסת מיכל רוזין.
ניר אורבך:
אני אקרא בקשה: יושבת-ראש ועדת העבודה והרווחה ביקשה ממני להדגיש כי בהקמת הוועדה המשותפת אין כדי להשפיע על הדיון שאמור להתקיים כאן בשאלה איזו ועדה מוסמכת לדון בהצעת החוק בנושא הגדלות הרמטכ"ל.
ניר אורבך:
אנחנו מדברים פה כרגע רק על הנגדים.
ניר אורבך:
זו סוגיה נפרדת ושונה שעוסקת בגובה הקצבה ולא בעצם הזכאות, ולכן ההחלטה על הקמת הוועדה המשותפת המתחייבת מכוח הוראה מפורשת בחוק, לא תשפיע על הוועדה שתדון בתיקוני חקיקה ראשית.
ניר אורבך:
לכן אנחנו שוב מדגישים, זה עוסק רק בגיל המזכה נגדים בקצבת פרישה.
ניר אורבך:
ארבל בבקשה – כן?
ניר אורבך:
חבר הכנסת גינזבורג?
ניר אורבך:
בעד אישור הקמת הוועדה המשותפת – פה אחד
ניר אורבך:
נעבור לסעיף ו': בקשת יושב-ראש ועדת החוץ והביטחון להקדמת הדיון בהצעת חוק קליטת חיילים משוחררים (תיקון מס' 24), התשפ"ב-2022 (מ/1455), לפני הקריאה השנייה והשלישית.
ניר אורבך:
איתן, בבקשה.
ניר אורבך:
חבר הכנסת גינזבורג.
איתן גינזבורג:
ועדת החוץ והביטחון סיימה את הדיון בהצעת החוק לקליטת חיילים משוחררים.
איתן גינזבורג:
מכיוון שהדבר הזה מאוד מאוד חשוב כדי לאפשר לאותם חיילים לצאת לאזרחות, ללמוד, לקבל את המענק, מה שמכונה "ממדים ללימודים", אנחנו מבקשים להקדים את הדיון כדי לאפשר להצעת החוק הזאת לעלות כמה שיותר מהר ולאפשר לאותם חיילים את הזכאות שלה הם זכאים.
איתן גינזבורג:
כי כל עוד החוק לא עובר נמנעת מהם הזכאות, ולכן יש חשיבות גם להקדים את הדיון וגם להעביר את החוק כמה שיותר מהר עם כמה שפחות הסתייגויות כדי שנוכל להעביר את התקציבים האלה לדיון, לחיילים.
ניר אורבך:
תודה רבה, חבר הכנסת גינזבורג.
ניר אורבך:
בעד הקדמת הדיון בהצעת החוק – פה אחד
ניר אורבך:
אנחנו חוזרים לסעיף ב'.
ניר אורבך:
אני אקריא שוב: הקמת ועדה משותפת לוועדת החוקה, חוק ומשפט, ועדת הפנים והגנת הסביבה וועדת המדע והטכנולוגיה, לפי חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש"ע-2009.
ניר אורבך:
בעד אישור הקמת הוועדה – פה אחד
ניר אורבך:
הוועדה תצא להפסקה.
ניר אורבך:
נחזור ב-10:20.
ניר אורבך:
אני מחדש את ישיבת הוועדה, אנחנו כעת בסעיף ז' לסדר-היום.
ניר אורבך:
נציג משרד האוצר, גל ברנס, בבקשה.
גל ברנס:
גל ברנס, אגף תקציבים.
גל ברנס:
שר האוצר והממשלה מבקשים מוועדת הכנסת בהתאם לסעיף 81(ג) לתקנון הכנסת כי ועדת הכנסת תחליט על קיצור תקופת ההנחה ותקדים את הדיון בהצעת חוק מענק אומיקרון לעסקים; וכן, בהתאם לסעיף 88(ב) לתקנון הכנסת, מבקשים להתיר את הקריאה השנייה בהצעת החוק ביום הנחתה על שולחן הכנסת.
גל ברנס:
מטרת ההצעה היא לתת סיוע להערכתנו למעל 100,000 עסקים לפגיעה שהייתה בתקופת האומיקרון בחודשים ינואר ופברואר.
גל ברנס:
אם יהיו שאלות נוספות, אני ארחיב.
ניר אורבך:
חבר הכנסת גינזבורג, אתה רוצה לומר משהו?
איתן גינזבורג:
הייתי רוצה לשאול מה הולך להיות במהלך הזה?
איתן גינזבורג:
הוא מה הוא טומן בחובו?
גל ברנס:
המענק מבוסס על מענקים קודמים, אבל שילבנו את כלל המענקים הקודמים שניתנו בעבר – הוצאות קבועות, ארנונה ומענק סוציאלי למענק אחד.
גל ברנס:
הוא מתבסס על מנגנון ההוצאות הקבועות שהיה בעבר, יינתן על ידי רשות המיסים.
גל ברנס:
הגדלנו את מענק ההוצאות הקבועות בכ-30% בממוצע כדי לשקף את כלל המענקים.
גל ברנס:
הוא אמור להינתן באופן לא בירוקרטי בסדר גודל של בין אלפי שקלים לעסקים קטנים עד 600,000 ש"ח לעסקים גדולים.
גל ברנס:
רק לשם המחשה, לכל העסקים עד 300,000 יינתנו סכומים פיקס כדי שהמענק יינתן בצורה לא בירוקרטית, בין 3,000 שקל לעסקים של עד 50,000 ש"ח, ועד 8,100 ש"ח לעסקים במחזור של כ-300,000 ש"ח.
גל ברנס:
זו הגדלה של כ-35% למענקים האלה.
גל ברנס:
לכל מי שמעל 300,000 ש"ח ניתן מענק לפי נוסחה שמשקפת את ההוצאות הקבועות של העסק, וכעת במענק הזה, גם 15,000 ש"ח נוספים בהתאם להוצאות הקבועות בפועל ותוצאת הנוסחה.
גל ברנס:
הגדלנו את המקדם העיקרי בנוסחה, שהם הגוף שקובע את התוצאה שלה מ-0.3, 0.4, שזה גידול של 33% כדי לשקף את הייחוד של כלל המענקים.
איתן גינזבורג:
נגיף האומיקרון הגיע אלינו ב-24 בנובמבר, וזה גם היום שהחלו ההגבלות.
איתן גינזבורג:
המענקים האלה ניתנים רק לחודשים ינואר-פברואר.
איתן גינזבורג:
בדצמבר גם היו מגבלות.
איתן גינזבורג:
למה על דצמבר לא משפים?
גל ברנס:
מבחינת מגבלות, המגבלה היחידה הייתה סגירת השמיים וניתן מענק ישיר לענף המלונאות והתיירות באותו זמן.
איתן גינזבורג:
אני רוצה לומר משהו ביחס לעניין הענפים.
איתן גינזבורג:
יש גורמים שמשתכרים מענף התיירות שאינם נופלים לרובריקה ולענף המלונאות והתעופה.
איתן גינזבורג:
כל מיני אנשים.
איתן גינזבורג:
יש גם מורי דרך, אבל יש גם חברות הסעות, יש גם חברות הפקות שמביאים כל מיני אנשים.
איתן גינזבורג:
זה אקו-סיסטם שלם, זה לא רק תחום מסוים.
איתן גינזבורג:
והם לא פוצו, הגם שהשמיים נסגרו ונפגעה פרנסתם.
איתן גינזבורג:
והם לא יפוצו גם עכשיו.
גל ברנס:
מה שאנחנו יודעים להגיד מהנתונים שאנחנו בדקנו, שגם עיקר התחלואה ובהתאם עיקר ההשפעה על העסקים היו בחודשים ינואר-פברואר.
גל ברנס:
בנובמבר-דצמבר התחלואה הייתה מאוד נמוכה, ועיקר ההשפעה שאנחנו - - -
איתן גינזבורג:
אבל מגבלות היו.
איתן גינזבורג:
היו מגבלות.
גל ברנס:
אני אומר, המגבלה היחידה הייתה סגירת השמיים.
גל ברנס:
אנחנו חושבים שעיקר ההשפעה המשקית לא הגיעה משם, אלא מעצם זה שהיה היקף תחלואה מאוד גדול ואנשים היו בבידוד ופחות יכלו לצאת ולקיים את הפעילות הכלכלית.
גל ברנס:
ענפים שבאותו זמן הערכנו שכן נפגעו באופן ישיר, השתדלנו לתת מענה כמה שיותר מידי.
גל ברנס:
בגלל שעיקר התחלואה היה בחודשים האלה, ינואר-פברואר, ובהתאם היקף הפגיעה הכלכלית, ההערכה שלנו היא ששם נכון למקד את המענק, ובהתאם יהיו זכאים כמה שיותר עסקים בחודשים האלו.
ניר אורבך:
אנחנו מיד נעבור להצבעה.
ניר אורבך:
סעיף ז' לסדר-היום: בקשת הממשלה להקדמת הדיון בהצעת חוק מענק סיוע לעסקים בשל ההשפעה הכלכלית של זן אומיקרון של נגיף הקורונה החדש (הוראת שעה), התשפ"ב-2022 (מ/1538), לפני הקריאה הראשונה.
ניר אורבך:
בעד אישור הקדמת הדיון בהצעת החוק – חמישה.
ניר אורבך:
אני חייב להגיד רק דבר אחד, אנחנו, יושבי-ראש סיעות הקואליציה, קיבלנו לפני כמה ימים מכתב חתום על ידי יושבי-ראש סיעות האופוזיציה שמבקש מאתנו להקדים דיון בנושא הזה והם התחייבו שבמידה שנקדים את הדיון, הם יצביעו בעד.
ניר אורבך:
אז אני מצפה מהאופוזיציה שתצביע בעד ושהחוק הזה יעבור.
איתן גינזבורג:
גם בחוק הזה וגם בחוקים אחרים שטובים לאזרחי מדינת ישראל.
ניר אורבך:
תודה, אני נועל את הדיון.
ניר אורבך:
המשך יום נעים ומוצלח לכולנו.
ניר אורבך:
היום יום רביעי, י' באייר תשפ"ב, 11 במאי 2022.
ניר אורבך:
הסעיף הראשון על סדר-היום: קביעת ועדה לדיון בהצעת חוק איות שמות רחובות, דרכים ומקומות ציבוריים (תיקוני חקיקה), התשפ"א–2021 (פ/2139/24), של חבר הכנסת איתן גינזבורג.
ניר אורבך:
המלצת הלשכה המשפטית – להעביר את זה לוועדת החינוך, התרבות והספורט.
ניר אורבך:
במליאה נשמעו המלצות להעביר את ההצעה לוועדת הכספים.
ניר אורבך:
מי בעד להעביר לוועדת החינוך, התרבות והספורט?
נועה בירן דדון:
פה אחד.
ניר אורבך:
הסעיף השני: חילופי אישים בוועדה המשותפת לוועדת החוקה, חוק ומשפט, ועדת הפנים והגנת הסביבה וועדת המדע והטכנולוגיה, לפי חוק הכללת אמצעי זיהוי ביומטריים ונתוני זיהוי ביומטריים במסמכי זיהוי ובמאגר מידע, התש"ע–2009.
ניר אורבך:
מוצע לקבוע כי חברת הכנסת שירלי פינטו תכהן כחברה בוועדה במקום חבר הכנסת מוסי רז מטעם ועדת הפנים והגנת הסביבה.
ניר אורבך:
אני נועל את הישיבה, ומאחל לכולנו שהיום ימשיך להיות ככה.
ניר אורבך:
בוקר טוב, אנחנו פותחים את הדיון.
ניר אורבך:
היום יום שני, ט"ו באייר התשפ"ב, 16 במאי 2022.
ניר אורבך:
אנחנו עוברים על הנושאים בסדר-היום.
ניר אורבך:
נושאים 1, 2 ו-3 ירדו כרגע מסדר-היום.
ניר אורבך:
נושא 4, הצעת חוק לתיקון פקודת המשטרה (תיעוד חזותי של השימוש במכתזית), התשפ"ב-2022, פ/,3684/24 של חברי הכנסת אוסאמה סעדי ואחמד טיבי.
ניר אורבך:
סעיף 5, הצעת חוק לתיקון פקודת המשטרה (תיעוד חזותי של השימוש במכתזית), התשפ"ב-2022, פ/3665/24, של חברת הכנסת גבי לסקי.
ניר אורבך:
סעיף 6, הצעת חוק לתיקון פקודת המשטרה (תיעוד חזותי של השימוש במכתזית), התשפ"ב-2022, פ/3041/24, של חבר הכנסת אורי מקלב וקבוצת חברי הכנסת.
ניר אורבך:
כל החוקים הללו – המלצת הלשכה המשפטית היא להעביר אותם לביטחון הפנים.
ניר אורבך:
נשמעו הצעות במליאה להעביר את הצעת החוק גם לוועדת הפנים והגנת הסביבה.
ניר אורבך:
מי בעד להעביר לוועדה לביטחון פנים?
ניר אורבך:
בעד ההצעה להעביר את הצעות החוק לדיון בוועדה לביטחון הפנים – פה אחד
ניר אורבך:
<< נושא >> הצעת חוק הגנת הצרכן (תיקון - ביטול עסקת מכר מרחוק למתן שירותי תיירות בישראל), התשפ"ב-2022, פ/3073/24 << נושא >>
ניר אורבך:
אנחנו עוברים לסעיף הבא: סעיף 7, הצעת חוק הגנת הצרכן (תיקון - ביטול עסקת מכר מרחוק למתן שירותי תיירות בישראל), התשפ"ב-2022, פ/3628/24, של חבר הכנסת רון כץ.
ניר אורבך:
והצעת חוק הגנת הצרכן (תיקון - ביטול עסקת מכר מרחוק למתן שירותי תיירות בישראל), התשפ"ב-2022, פ/3073/24 של חברת הכנסת לימור מגן תלם וקבוצת חברי הכנסת.
ניר אורבך:
המלצת הלשכה המשפטית היא להעביר לוועדת הכלכלה.
ניר אורבך:
נשמעו הצעות במליאה להעביר גם לוועדת הכספים וגם לוועדה לקידום מעמד האישה.
ניר אורבך:
מי בעד להעביר לוועדת הכלכלה?
ניר אורבך:
בעד ההצעה להעביר את הצעות החוק לדיון בוועדת הכלכלה – פה אחד
ניר אורבך:
אנחנו עוברים כעת לסעיף 9, הצעת חוק לביטול קובלנה (תיקוני חקיקה), התשפ"ב-2022, פ/3412/24, של חבר הכנסת צביקה האוזר.
ניר אורבך:
המלצת הלשכה המשפטית היא להעביר את זה לוועדת חוקה, חוק ומשפט.
ניר אורבך:
בעד ההצעה להעביר את הצעות החוק לדיון בוועדת החוקה, חוק ומשפט – 1
ניר אורבך:
זה לא אושר.
יצחק פינדרוס:
הסבר בסעיף 1, 2, 3.
ארבל אסטרחן:
לא צריך רביזיה כי אין החלטה.
ארבל אסטרחן:
זה פשוט צריך לבוא במועד אחר.
ניר אורבך:
אוקיי, יבוא במועד אחר.
ניר אורבך:
קודם כל, אני מתכבד לארח פה בוועדה את מזכיר הכנסת.
ניר אורבך:
כעת אנחנו עוברים לקבוצת חוקים שהם חוקים ישנים שהיו, לצערי, תקועים בצנרת של הוועדה זמן רב מדי.
ניר אורבך:
בשבוע שעבר פנה חבר הכנסת יריב לוין, מרכז האופוזיציה, וביקש שנקדם את החקיקה הזאת.
ניר אורבך:
אני רוצה להודות לו על הבקשה ועל הנכונות לשתף פעולה בנושא הזה.
ניר אורבך:
בעיני כל שיתוף פעולה בין הקואליציה לאופוזיציה הוא מבורך.
ניר אורבך:
אני שמח שאנחנו משחררים את החוקים האלה כדי שימשיכו את התהליך שלהם בוועדות השונות בכנסת.
ניר אורבך:
יצא כך, אבל חלק גדול מהחוקים שעוברים היום, אני מזדהה אתם, ואני שמח שהם ממשיכים את התהליך שלהם לקראת העלאתם במליאה להמשך הקריאות.
ניר אורבך:
כעת אנחנו בסעיף מספר 12 שעל סדר-היום: הצעת חוק העונשין (תיקון - הרחבת הגדרת הגזענות), התשפ"א-2021, פ/216/24, של חבר הכנסת יעקב אשר וקבוצת חברי הכנסת.
ניר אורבך:
ההמלצה של הלשכה המשפטית היא להעביר אותה לוועדת החוקה, חוק ומשפט.
ניר אורבך:
עלו הצעות להעביר אותה לוועדת הפנים והגנת הסביבה.
ניר אורבך:
כעת אנחנו נצביע להעביר אותה לוועדת החוקה, חוק ומשפט.
ניר אורבך:
בעד ההצעה להעביר את הצעת החוק לדיון בוועדת החוקה, חוק ומשפט – 1
ניר אורבך:
הצעת החוק עברה לוועדת החוקה, חוק ומשפט.
ניר אורבך:
הצעת חוק יישום תוכנית ההתנתקות (תיקון - ביטול סעיפי הפינוי ושינוי שם החוק), התשפ"א-2021, פ/356/24, של חבר הכנסת מכלוף מיקי זוהר.
ניר אורבך:
ההמלצה של הלשכה המשפטית היא להעביר לוועדת החוקה, חוק ומשפט.
ניר אורבך:
חשבנו שנכון יותר יהיה להעביר אותה לוועדת החוץ והביטחון בעקבות כל הדברים שהיו בעקבות האירועים שם, ולכן נצביע להעביר אותה לוועדת החוץ והביטחון.
ניר אורבך:
בעד ההצעה להעביר את הצעת החוק לדיון בוועדת החוץ והביטחון – פה אחד
ניר אורבך:
אנחנו חוזרים כעת לסעיף - - -
יצחק פינדרוס:
אתה לא יכול.
ניר אורבך:
נסיים את הסעיפים ונראה איך אנחנו - - -
יצחק פינדרוס:
תסיים, תודיע על רביזיה, לא הודעת.
יצחק פינדרוס:
תודיע, מהרגע שאתה מודיע יש לך חצי שעה.
ניר אורבך:
הודעתי על רביזיה.
ניר אורבך:
חבר הכנסת פינדרוס, אני מבקש, לאור הרצון הטוב שיש פה, באמת אני אומר - - -
יצחק פינדרוס:
אבל זה לא קשור אלי, יש של הכנסת, זה לא אני.
יצחק פינדרוס:
אני לא מונע.
יצחק פינדרוס:
זה לא תלוי בי, אני לא הגשתי - - -
ניר אורבך:
חבר הכנסת פינדרוס, תקשיב מה אני אומר.
ניר אורבך:
בעקבות הרצון הטוב שיש פה, אתה לפחות אל תוסיף דברים שיחייבו אותנו תקנונית עד סוף הדיון.
יצחק פינדרוס:
יש לך 1, 2, 3 – רצון טוב אתה אומר?
יצחק פינדרוס:
מחקת אותי.
יצחק פינדרוס:
1, 2, 3 מחקת.
ניר אורבך:
לא, לא מחקתי, אנחנו רוצים להגיע להבנות.
ניר אורבך:
אם הייתי מצביע היום זה היה נופל.
ניר אורבך:
אנחנו כעת בסעיף 14, הצעת חוק-יסוד: כבוד האדם וחירותו (תיקון - פסקת ההתגברות), פ/191/24, של חבר הכנסת מיכאל מלכיאלי.
ניר אורבך:
ההמלצה של הלשכה המשפטית היא ועדת החוקה, חוק ומשפט.
ניר אורבך:
מי בעד להעביר לוועדת החוקה?
ניר אורבך:
בעד ההצעה להעביר את הצעת החוק לדיון בוועדת החוקה, חוק ומשפט – 2
ניר אורבך:
זה עובר לוועדת החוקה, חוק ומשפט.
ניר אורבך:
סעיף מספר 15, הצעת חוק-יסוד: ההתגברות (תיקוני חקיקה), פ/254/24 של חבר הכנסת שלמה קרעי וקבוצת חברי הכנסת.
ניר אורבך:
הצעת חוק-יסוד: ההתגברות (תיקוני חקיקה), פ/50/24, של חבר הכנסת מכלוף מיקי זוהר.
ניר אורבך:
המלצת הלשכה המשפטית היא להעביר את שתי ההצעות לוועדת החוקה, חוק ומשפט.
ניר אורבך:
בעד ההצעה להעביר את הצעות החוק לוועדת החוקה, חוק ומשפט – 2
ניר אורבך:
ברוב קולות הוחלט להעביר את זה לוועדת החוקה, חוק ומשפט.
ניר אורבך:
<< נושא >> הצעת חוק יישובים ושכונות בהליכי הסדרה, התשפ"א-2021, פ/401/24 << נושא >>
ניר אורבך:
הסעיף הבא, סעיף 17, הצעת חוק יישובים ושכונות בהליכי הסדרה, התשפ"א-2021, פ/402/24, של חבר הכנסת יצחק פינדרוס.
ניר אורבך:
הצעת חוק יישובים ושכונות בהליכי הסדרה, התשפ"א-2021, פ/401/24, של חבר הכנסת מכלוף מיקי זוהר.
ניר אורבך:
הצעת חוק יישובים ושכונות בהליכי הסדרה, התשפ"א-2021, פ/400/24, של חברת הכנסת אורית סטרוק וקבוצת חברי הכנסת.
ניר אורבך:
על הצעות החוק הללו יש המלצה של הלשכה המשפטית להעביר אותן לוועדת החוקה, חוק ומשפט.
ניר אורבך:
בעד ההצעה להעביר את הצעות החוק לדיון בוועדת החוקה, חוק ומשפט – 2
ניר אורבך:
ברוב קולות זה עובר לוועדת החוקה, חוק ומשפט.
יצחק פינדרוס:
על זה אני דורש רביזיה.
יצחק פינדרוס:
זו כבר ממש בדיחה.
יצחק פינדרוס:
גם לא ועדת הפנים.
יצחק פינדרוס:
חבר'ה, אני רוצה להבין את הלשכה המשפטית.
יצחק פינדרוס:
את חוק החשמל לאיפה העבירו?
יצחק פינדרוס:
אמיתי.
יצחק פינדרוס:
זה הרי היה צריך להיות חלק מחוק החשמל, אבל מסיבות פוליטיות אפילו לא נתנו לי לנמק את הרביזיה שם, ואני לא רוצה להיכנס לזה.
יצחק פינדרוס:
מה פתאום חוק ומשפט?
יצחק פינדרוס:
למה את חוק החשמל העבירו בוועדת הפנים?
ניר אורבך:
יש היגיון בדבריו של חבר - - -
יצחק פינדרוס:
הרי העברנו, הרי המליאה הזאת התעסקה עם זה.
יצחק פינדרוס:
איך פתאום פה נזכרו שיש ועדת חוקה?
ניר אורבך:
חבר הכנסת פינדרוס, אני מציע כזה דבר - - -
ארבל אסטרחן:
חוק ההסדרה איפה עבר?
ניר אורבך:
ארבל, אני מציע – בואו ניתן לזה את האפשרות למצות איזשהו משא ומתן בין הקואליציה לאופוזיציה איפה זה עובר.
יצחק פינדרוס:
אבל אתה העברת את זה כבר.
יצחק פינדרוס:
ביקשתי רביזיה.
ניר אורבך:
הגשת רביזיה, ונחליט מתי נדון בה.
ניר אורבך:
נסכם בינינו.
ניר אורבך:
מה עושים - - -
- דדון:
אין החלטה.
- דדון:
צביקה האוזר צריך להעלות את זה כי אין החלטה.
יצחק פינדרוס:
אני מוכן שיקימו ועדה של הקואליציה בראשותו של צביקה האוזר בעניין.
יצחק פינדרוס:
תת ועדה של ועדת החוץ והביטחון שצביקה האוזר הוא יושב-ראש הוועדה.
יצחק פינדרוס:
אני מציע.
יצחק פינדרוס:
הרי פה הקמתם חמש-שש ועדות חדשות.
יצחק פינדרוס:
אדוני מזכיר הכנסת, אני לא יודע אם אתה מעודכן, הקימו פה חמש-שש ועדות חדשות, ועדה חדשה לנושא ההסדרה בראשותו של צביקה האוזר.
צבי האוזר:
הסדרה של מה?
יצחק פינדרוס:
חשמל להתיישבות הצעירה.
יצחק פינדרוס:
אני מציע לך הצעת פשרה – ועדה בראשותו של צביקה האוזר, ועדה חדשה.
ניר אורבך:
יש פה עוד כמה חוקים שהייתי נותן לוועדה בראשות חבר הכנסת האוזר לעשות.
יצחק פינדרוס:
ועדה חדשה נקים.
יצחק פינדרוס:
במקום ועדת בריאות שאתם רוצים לסגור ולהחזיר לוועדת העבודה והרווחה.
ניר אורבך:
לא רוצים לסגור.
ניר אורבך:
אל תגיד שרוצים לסגור.
ניר אורבך:
סעיף 10.
ניר אורבך:
אני דילגתי בטעות על סעיף 10, הצעת חוק הרשות הלאומית לביטחון קהילתי (תיקון מס' 2), התשפ"ב-2021, מ/1451.
ניר אורבך:
ההמלצה של הלשכה המשפטית היא להעלות את זה לוועדה לביטחון פנים.
ניר אורבך:
נשמעו הצעות במליאה להעביר את הצעת החוק גם לוועדת הכלכלה.
ניר אורבך:
בעד ההצעה להעביר את הצעת החוק לוועדה לביטחון פנים – פה אחד
ניר אורבך:
אנחנו נעשה רביזיה.
ניר אורבך:
אנחנו נתכנס פה שוב בשעה 12:00 ואז נעלה מחדש את - - -
יצחק פינדרוס:
רביזיה על מה אתה עושה בשעה 12:00?
יצחק פינדרוס:
על ההסדרה?
יצחק פינדרוס:
על ההסדרה אמרת שאתה לא הולך לגייס.
ניר אורבך:
לא ההסדרה, היה פה עוד משהו.
יצחק פינדרוס:
אז על מה רביזיה?
יצחק פינדרוס:
מי הגיש פה רביזיה?
יצחק פינדרוס:
אין פה רביזיה.
ניר אורבך:
לא, סליחה.
ניר אורבך:
אני נועל את הישיבה, אנחנו נשלח.
ניר אורבך:
אין רביזיה.
יצחק פינדרוס:
רק על ההסדרה הגשתי רביזיה ועל זה אמרת שאתה לא מכנס.
ניר אורבך:
אני נועל.
ניר אורבך:
נשלח הזמנה.
ניר אורבך:
על סדר-היום: קביעת ועדה לדיון בהצעת חוק לביטול קובלנה (תיקוני חקיקה), התשפ"ב-2022, פ/3412/24, של חבר הכנסת צבי האוזר.
ניר אורבך:
המלצת הלשכה המשפטית היא להעביר את זה לוועדת החוקה, חוק ומשפט.
ניר אורבך:
כמו כן, נשמעו הצעות במליאה להעביר את זה לוועדת הכספים או לוועדה לקידום מעמד האישה.
ניר אורבך:
אנחנו נעבור להצבעה לגבי ועדת חוקה, חוק ומשפט.
ניר אורבך:
בעד העברת הצעת החוק לדיון בוועדת החוקה, חוק ומשפט – פה אחד
שמחה רוטמן:
אין טיעונים, כלום?
ניר אורבך:
זו לא רביזיה.
ארבל אסטרחן:
זה היה כבר בישיבה הקודמת.
שמחה רוטמן:
אני מגיש רביזיה כדי שתיתן לי לדבר.
ניר אורבך:
אני אתן לך לדבר עכשיו.
ניר אורבך:
זה עבר פה אחד.
ניר אורבך:
תודה רבה, חבר הכנסת האוזר.
ניר אורבך:
חבר הכנסת שמחה רוטמן, רצית לומר משהו?
שמחה רוטמן:
אני רציתי לומר שהצעת החוק הזאת לביטול קובלנה, היה צריך לשים אותה דווקא בוועדת הכנסת.
שמחה רוטמן:
אבל כבר הצבעתם.
שמחה רוטמן:
היה צריך לשים אותה בוועדת הכנסת כי חלק משמעותי מביטול הקובלנה הוא חיזוק היועץ המשפטי.
שמחה רוטמן:
הייתה במקביל הצעת חוק שעלתה לבטל את הקובלנה רק בדיני בחירות, שמוסד הקובלנה קיים בהם.
שמחה רוטמן:
נכון שוועדת החוקה דנה גם בדיני בחירות, אבל לצערי, אני יכול לומר שהאיזונים שיש בוועדת חוקה לכוח של משטרת ישראל, של היועץ המשפטי לממשלה, אל מול נבחרי הציבור בהרכב הנוכחי שלה, הוא לא מהמשופרים.
שמחה רוטמן:
אני מקווה שבוועדת הכנסת המצב פוטנציאלית היה יכול להיות מעט שונה.
שמחה רוטמן:
כמובן שאפשר לשנות את הרכב הוועדות ואז לפתור בכלל את הבעיה, אבל זה בהקדם.
שמחה רוטמן:
אני חושב שהכוח הרב שביטול הקובלנה בכלל וביטול הקובלנה בדיני בחירות בפרט יעניק ליועץ המשפטי לממשלה – ויעקר את היכולת לנהל הליכים ללא הפעלת שיקול הדעת בשאלת נקיטת ההליך על ידי היועץ המשפטי, כאשר לפעמים מי שמרוויח או מי שהרוויח מתוצאות בחירות מסוימות הם דווקא אותם מוסדות וארגונים – היועץ המשפטי לממשלה, משטרת ישראל – שיש להם אינטרס לא לחקור כיצד הם עלו לשלטון או כיצד הם קיבלו כוח.
שמחה רוטמן:
אלו יכולים להיות הגופים האלה עצמם, וזה יכול להיות מי שמינה אותם.
שמחה רוטמן:
ודווקא בגלל זה נקבעה הקובלנה.
שמחה רוטמן:
הקובלנה נקבעה מתוך תפיסה היסטורית שמדברת על כך שגופו או רכושו של האדם לא צריכים להיות תלויים רק בשאלה אם יש עניין לציבור הגדול כמכלול בשאלה אם יינקטו הליכים, אלא האדם יוכל להגן על עצמו גם אם היועץ המשפטי והמשטרה חושבים שהתקיפה שהוא עבר היא לא מספיק חשובה.
שמחה רוטמן:
הוא יוכל להגן על עצמו ולנקוט את ההליכים בעצמו.
שמחה רוטמן:
מרכוז הכוח הזה בידיים של גופי האכיפה, לצערי, הוא הטיה של ועדת החוקה בהרכבה הנוכחי ולכן הייתי רוצה שזה ייעשה במקום אחר.
שמחה רוטמן:
המעשה כבר עשוי, ועובדה שחלוקת הוועדות וכוח ההצבעה בהן הן כפי שהן ידועה ומוכרת, אבל היה חשוב לי לומר את הדברים האלו.
ניר אורבך:
תודה על ההערה.
ארבל אסטרחן:
פה בוועדת הכנסת היה ביטול קובלנה נגד חברי כנסת.
שמחה רוטמן:
זה דבר חשוב.
צבי האוזר:
אפשר לומר שלושה משפטים לפרוטוקול?
צבי האוזר:
כי יבדקו בעוד 100 שנה את הפרוטוקולים.
ניר אורבך:
חבר הכנסת האוזר, אני אתן לך, אני רק מדגיש שהצבענו לפני כי זו כבר הצבעה שנייה.
ניר אורבך:
את הזמן לדיון נתנו בדיון הקודם.
שמחה רוטמן:
אני לצערי, הייתי בשדולת הזהות היהודית.
ניר אורבך:
אני גם רציתי להגיע לשם, אבל נאלצתי להיות פה.
צבי האוזר:
בכל מקרה, בכמה משפטים.
צבי האוזר:
אסור שהשוליים יהפוך למרכז והאינטרס המרכזי של אזרחי ישראל יהפוך לאינטרס שולי.
צבי האוזר:
אני מתפלא על חברי, חבר הכנסת רוטמן, שאיבד את חדוות היעילות של הרשות השופטת, בזה הדבר לא מפריע לו.
צבי האוזר:
כשאנחנו בוחנים את מוסד הקובלנה, אנחנו רואים שקודם כל מדובר באירוע שאין רבים שמבחינים בהפרזת כוחו של היועץ המשפטי לממשלה.
צבי האוזר:
אנחנו מדברים על סדר גודל של כ-100 קובלנות בשנה שלוקחות זמן משפט.
צבי האוזר:
כשמנכים את הכול, יש סדר גודל של כ-95 מתוך 100 שיוצאים בלא כלום.
צבי האוזר:
חלקן לא שלא בלא כלום, חלקן או רובן הם אנשים שמוצאים את עצמם מותקפים בצורה לא הגונה, לא ראויה, לעיתים גם על ידי מסעי הפחדה ואיומים או ניסיון לתבוע אנשים באישום פלילי שאיש מתעמר ברעהו.
צבי האוזר:
זו תמונת המצב של הקובלנה במדינת ישראל.
צבי האוזר:
אותם מקרים ספורים שהם פחות מיד אחת בשנה מסרבלים מערכת שלמה ויוצרים שובל עצום של התעללויות והתנכלויות של זוכים אחד בשני, ובשביל זה אנחנו נשאיר את המתכונת הזו?
צבי האוזר:
אני מתפלא, אז ביעילות צריכה להיות - - -
שמחה רוטמן:
על 100 תיקים מתוך 854,000 בשנת 2019?
שמחה רוטמן:
אנחנו מנהלים - - -
צבי האוזר:
אנחנו נוריד את האפשרות לאנשים להתעמר אחד בשני על ידי הקובלנה הזאת, ואם יהיו אותם מקרים שהם חושבים והפרקליטות תדחה את הבקשה, יש הליך של ערר.
צבי האוזר:
נדמה לי שגם הליך הערר כפוף לביקורת שיפוטית, תמיד אפשר להגיש בג"ץ בשלושה-ארבעה מקרים בשנה שאתה אומר שהם לכאורה זועקים לשמיים.
צבי האוזר:
אני מסתכל על ה-95 האלה שרובם הם כלי התעמרות אחד בשני, הם מבזבזים זמן בית משפט.
צבי האוזר:
אנחנו עושים את כל המאמץ לייעל את המערכת, ובמקום 100 תיקים הלא מהותיים האלה שמבזבזים את הזמן, ייכנסו 100 תיקים ויקדמו 100 תיקים נוספים.
שמחה רוטמן:
שנייה, רק רציתי לברך אותך על מה שהיה בישיבה הקודמת.
שמחה רוטמן:
בקצרה ממש, במשפט.
שמחה רוטמן:
רציתי לברך אותך.
שמחה רוטמן:
שנייה, רק לפרוטוקול, כי רציתי לברך אותך לפרוטוקול.
שמחה רוטמן:
שנייה.
ניר אורבך:
אתה יודע מה, הברכות שלך מפחידות אותי.
שמחה רוטמן:
רציתי לברך אותך שאת כל החוקים שהיו עמוק-עמוק בתוך הנפטלין ניערת.
שמחה רוטמן:
אני חושב שצריך להגיד תודה רבה לחברת הכנסת עידית סילמן, שרק בזכותה החוקים האלה מנוערים מהנפטלין.
שמחה רוטמן:
הם חיכו כל כך הרבה זמן על שולחנך, וכל מה שהיה צריך זה שעידית סילמן תוציא הודעה, וחבל שזה לא קרה קודם.
ניר אורבך:
אני מוכן לתת את הקרדיט.
ניר אורבך:
היום יום שני, ט"ו באייר תשפ"ב, 16 במאי 2022.
ניר אורבך:
הנושא הראשון על סדר-היום: המלצת הוועדה הציבורית לקביעת שכר ותשלומים אחרים לחברי הכנסת בנושא: היועצים הפרלמנטריים – שכר ותשלומים נוספים.
ניר אורבך:
יש לנו פה גם את נוסח ההמלצה, שאחר כך אני אבקש מארבל לקרוא אותה.
ניר אורבך:
אני חושב שבאמת היום זה סוג של יום חג.
ניר אורבך:
התפקיד של היועצים הפרלמנטריים של חברי הכנסת הוא מאוד מאוד מרכזי, ויש קונצנזוס גם על העבודה שלהם וגם על הצורך לתגמל אותם בהתאם.
ניר אורבך:
אני חושב שבאמת אין דבר ראוי יותר מאשר לשפר את השכר ותנאי העבודה שלהם.
ניר אורבך:
היועצים והיועצות עובדים מאוד קשה, הם נמצאים כאן איתנו כמעט בכל השעות שאנחנו נמצאים בהן, והם עושים את העבודה מאחורי ולפני הקלעים.
ניר אורבך:
אני רוצה להודות לוועדה לקביעת שכר הח"כים: לפרופ' יובל אלבשן, לפרופ' רו"ח יורם עדן ולד"ר רו"ח קרן בר-חוה.
ניר אורבך:
כמובן תודה לחברי מנכ"ל הכנסת גיל סגל, לחשב חיים אבידור, ולנדב ולטובי, לצוות המסור, שבאמת עשו עבודה מאוד רצינית ומסורה.
ניר אורבך:
אני רוצה להודות ליועצים הפרלמנטריים שפעלו איתנו בשת"פ, נציגי שאר היועצים: עו"ד יהודה גוטמן, לילך זמר טוב, תיאודור אריאל עמר ויעל יפרח.
ניר אורבך:
תודה מיוחדת למאירה, היועצת שלי, יועצת היועצים.
ניר אורבך:
אנחנו לא נחים, אז השלב הבא זה באמת שיפור השכר והתנאים של עובדי הסיעות.
ניר אורבך:
יש לנו כבר שיתוף פעולה גם על הדבר הזה.
גיל סגל:
זה נכון.
ניר אורבך:
מנכ"ל הכנסת.
גיל סגל:
אז אני אגיד כמה מילים, כי אני חושב שצריך לגלוש מהר לדיון.
גיל סגל:
הפעם האחרונה שנחתם הסכם עם היועצים הפרלמנטריים היה בשנת 2014, ומאז חלו שינויים ניכרים, לא מבוטלים, גם בעבודת היועצים.
גיל סגל:
ואני חושב שבסוף הכוח המניע שעומד מאחורי חברי הכנסת במידה רבה הם היועצים הפרלמנטריים, שעובדים לילות כימים על מנת גם לסייע בחקיקה, גם לסייע בעבודה היום-יומית, גם לסייע בדוברות, והם בהחלט נושאים בעומס ובנטל.
גיל סגל:
וכשניגשנו לנתונים בהחלט ראינו פער די משמעותי בין משרות אחרות, שהן משרות אמון בשירות הציבורי-ממשלתי, לבין שכר היועצים, השעות והתפוקות שהם נותנים.
גיל סגל:
ואני שמח על הנייר שמובא פה היום לאישור ועדת הכנסת, שהוא אחרי שיח ודיאלוג מאוד ממושך, כשדנו כמעט בכל פרט ופרט.
גיל סגל:
אני תכף יעביר את השרביט לחשב הכנסת, שנמצא פה בזום, לעבור על הפרטים ולהציג את הדברים בצורה בהירה יותר.
גיל סגל:
אבל אני באמת רוצה להודות לכל מי שנטל חלק בדיאלוג הזה, במשא-ומתן להבשלת המסמך הזה שמובא פה היום.
גיל סגל:
קודם כול תודה מיוחדת לוועדה הציבורית שדנה, בחנה, והגיעה להמלצה פה אחד; לחשב הכנסת; ליועצים – אני לא יודע אם זה ועד, אבל צוות היועצים, הנציגים, שנטלו חלק; ועוד תודה להסתדרות העובדים, שגם נרתמה ונטלה חלק, וסייעה גם מניסיונה, גם מיכולותיה, ותרמה זמן ומשאבים, למרות שזה לא גוף מאוגד – גם לכם מגיעה תודה, גם לרועי יעקב, ממלא מקום יו"ר ההסתדרות ולצוות שסייע.
גיל סגל:
זהו.
גיל סגל:
אני רוצה להעביר את השרביט לחיים החשב.
גיל סגל:
יש פה את נדב וטובי, שגם עוסקת, חלק מתפקידה זה באמת לעסוק בשכר חברי הכנסת.
גיל סגל:
בבקשה, החשב.
חיים ביטון:
בוקר טוב לכולם.
חיים ביטון:
כאמור, היה משא ומתן ארוך שלקח מספר חודשים, שהיו בו עליות ומורדות, אבל בסופו של דבר הגענו לאיזה מתווה.
חיים ביטון:
במשא-ומתן השתתפו, מטעם הכנסת המנכ"ל ואני, בסיוע של סגן החשב שעבד לצידי.
חיים ביטון:
ומצד היועצים הייתה נציגות של היועצים הפרלמנטריים, בליווי של ההסתדרות.
חיים ביטון:
בסוף המשא-ומתן הגענו לאיזשהו מתווה שכולו, פרט לסעיף 1 שתכף יפורט, מתייחס לתנאי ההעסקה של היועצים.